Οι συνθήκες φιλοξενίας μας στο κατάλυμα δεν ήταν οι καλύτερες. Αρχικά, με την άφιξη μας, η πορτα του δωματίου μας ήταν ανοιχτή κάτι το οποίο θεωρήσαμε ανεπίτρεπτο και ανασφαλές γι’ αυτο και το αναφέραμε στην κοπέλα στον χώρο υποδοχής, όπου με αγενή τρόπο μας αναφέρθηκε ότι είναι πολιτική της εταιρείας. Εν συνεχεία, το ίδιο βράδυ, το ζεστό νερό δεν δούλευε με αποτέλεσμα να κάνουμε μπάνιο με το κρύο. Όταν φτιάχτηκε το ζεστό νερό από τον λειτουργό και το ανάψαμε για να κάνουμε μπάνιο υπήρχε διαρροή νερού από τον θερμοσύμφωνα (ο οποίος βρίσκεται πάνω από τα κρεμασμένα ρούχα) με αποτέλεσμα να μας τα λερώσει. Τέσσερις (4) φορές αναγκάστηκε να έρθει ο λειτουργός να ‘επιδιορθώσει’ τον θερμοσύμφωνα, ο οποίος κάθε φορά που ανοίγαμε το ζεστό νερό είχε διαρροή στο δωμάτιο. Όταν ζητήσαμε καθαρίστρια, για τις ζημιές που έγιναν λόγω των ανωτέρω, μας ενημέρωσαν ότι αυτό είναι αδύνατο. Όταν επίσης εκφράσαμε την δυσαρέσκεια μας και ζητήσαμε την επιστροφή χρημάτων για να αναχωρήσουμε, αυτοί το αρνήθηκαν.